LPNที่มากำไรแกร่งจากยอดขายรอโอนแนะซื้อราคาหุ้นซื้อขายP/Eเพียง9.6เท่า
บล.ดีบีเอส วิคเคอร์ส ระบุในบทวิเคราะห์วันนี้ (10 เม.ย.58) ว่า บริษัท แอล.พี.เอ็น.ดีเวลลอปเมนท์ จำกัด (มหาชน)หรือ LPN ยอดขาย (presales) ไตรมาส1/58 เพิ่ม 8%เทียบช่วงเดียวกันของปีก่อนแต่ลดลง 15%เทียบไตรมาสก่อนหน้าและคิดเป็นสัดส่วน 17% ของเป้าขายปีนี้
10 เม.ย. 2558

บล.ดีบีเอส วิคเคอร์ส ระบุในบทวิเคราะห์วันนี้ (10 เม.ย.58) ว่า บริษัท แอล.พี.เอ็น.ดีเวลลอปเมนท์ จำกัด (มหาชน)หรือ LPN ยอดขาย (presales) ไตรมาส1/58 เพิ่ม 8%เทียบช่วงเดียวกันของปีก่อนแต่ลดลง 15%เทียบไตรมาสก่อนหน้าและคิดเป็นสัดส่วน 17% ของเป้าขายปีนี้
ส่วนยอดขาย ไตรมาส2/58 ควรจะฟื้นตัวดีขึ้นเทียบกับ เทียบไตรมาสก่อนหน้าเนื่องจากการเปิดขายโครงการใหม่เพิ่มขึ้น และมีโอกาสประสบความสำเร็จจากการนำโครงการคอนโดลุมพินี ทาวน์ชิพ รังสิต คลอง 1 กลับมาขายอีกครั้ง ด้านกำไร ไตรมาส1/58 เราประเมินเบื้องต้นว่าลดลงทั้ง เทียบช่วงเดียวกันของปีก่อนและ เทียบไตรมาสก่อนหน้าถือว่าเป็นจุดต่ำสุดของปี (bottom out) แต่จะกลับมาฟื้นตัวในงวด ไตรมาส2/58 และสู่ระดับสูงสุดในงวดไตรมาส3/58ตามโปรแกรมการโอนคอนโด
โครงการใหม่ล่าสุดที่ร่วมเป็นพันธมิตรกับสำนักงานทรัพย์สินส่วนพระมหากษัตริย์ ถือว่ายังเล็กๆแต่เป็นการเริ่มต้นที่ดี โดย LPN จะไปเช่าที่ดิน (30+30 ปี) ที่ซอยไผ่สิงห์โต บนถนนพระราม 4 เพื่อพัฒนาคอนโด 8 ชั้น จำนวน 192 ยูนิต มูลค่าขาย 260 ล้านบาท ราคาขายเฉลี่ยคาดว่าเป็น 1.35 ล้านบาทต่อยูนิตบนที่ดินที่มีสัญญาเช่าระยะยาว 60 ปี ทำเลที่ตั้งถือว่าอยู่ในเกณฑ์ดี คือ ใกล้ศูนย์ประชุมสิริกิตย์ และรถไฟฟ้าใต้ดิน MRT ดังนั้นข้อดีคือ แม้โครงการนี้จะมีขนาดเล็ก แต่ก็เปิดโอกาสให้ LPN มีพันธมิตรที่จะเปิดขายโครงการใหม่ๆได้อย่างต่อเนื่อง เพราะสำนักงานทรัพย์สินฯ มีที่ดินในเขตเมืองซึ่งมีทำเลดี และที่ดินในเขตภูมิภาคต่างๆของไทย
แหล่งที่มากำไรแข็งแกร่ง จากยอดขายรอโอน (Backlog) สามารถรับรู้เป็นรายได้คิดเป็นสัดส่วนถึง 93% จากประมาณการรายได้ปีนี้แล้ว จุดเด่นสำหรับปีนี้คือ คาดการณ์อัตราการเติบโตของกำไรสุทธิก้าวกระโดดเป็น 42%เทียบช่วงเดียวกันของปีก่อนและถือเป็นสถิติสูงสุดใหม่ ขณะที่คาดว่าตัวเลขการโอนกรรมสิทธิ์จะแข็งแกร่งดี
คงคำแนะนำ ซื้อ ราคาพื้นฐานประเมินด้วย P/E ปี 58 ที่ 12 เท่า ราคาหุ้นปัจจุบันซื้อขายด้วย P/E ปี 58 ที่เพียง 9.6 เท่า ราคาปิดมีส่วนเพิ่มได้อีก 26% เทียบกับราคาพื้นฐาน ส่วนคาดการณ์อัตราผลตอบแทนปันผลงวดปี 58 อยู่ในระดับที่ดีเป็น 5.2%